ร่าง พ.ร.บ.งบฯปี 65 ใกล้คลอด รอเข้าครม.เห็นชอบ 11 พ.ค. ก่อนเสนอสภาช่วงปลายเดือน
ร่าง พ.ร.บ.งบฯปี 65 ใกล้คลอด รอเข้าครม.เห็นชอบ 11 พ.ค. ก่อนเสนอสภาช่วงปลายเดือน
ร่าง พ.ร.บ.งบฯปี 65 ใกล้คลอด รอเข้าครม.เห็นชอบ 11 พ.ค. ก่อนเสนอสภาช่วงปลายเดือน
20 เม.ย. 2564

รายงานข่าวจากทำเนียบรัฐบาล เปิดเผยว่า ที่ประชุมคณะรัฐมนตรี (ครม.) วันนี้ (20 เม.ย.64) มีมติรับทราบผลการรับฟังความคิดเห็นและเห็นชอบข้อเสนอร่าง พ.ร.บ.งบประมาณรายจ่ายประจำปีงบประมาณ พ.ศ. 2565 เมื่อวันที่ 20 เมษายน 2564 ตามที่สำนักงบประมาณเสนอ โดยสำนักงบประมาณจะดำเนินการจัดพิมพ์ร่าง พ.ร.บ.และเอกสารประกอบงบประมาณเพื่อนำเสนอ ครม.พิจารณาให้ความเห็นชอบอีกครั้งในวันที่ 11 พ.ค.64 และนำเสนอต่อสภาผู้แทนราษฎร ในวันที่ 27-28 พ.ค.64 ต่อไป
ทั้งนี้ ทางสำนักงบประมาณได้ดำเนินการรับฟังความคิดเห็นร่าง พ.ร.บ.งบประมาณรายจ่ายปี 2565 ตามมาตรา 77 วรรคสองของรัฐธรรมนูญ พ.ศ.2560 ผ่านเว็บไซต์สำนักงบประมาณ ระหว่างวันที่ 24 มี.ค.-7 เม.ย.64 และทำหนังสือสอบถามความคิดเห็นไปยังหน่วยรับงบประมาณ โดยได้นำความคิดเห็นต่าง ๆ ไปประกอบการวิเคราะห์ผลกระทบและการจัดทำร่าง พ.ร.บ.ฉบับนี้
สำหรับข้อเสนอร่าง พ.ร.บ.งบประมาณปี 2565 ให้การจัดทำร่าง พ.ร.บ.เป็นไปตามรายละเอียดที่ ครม.มีมติเห็นชอบ เมื่อวันที่ 23 มี.ค.64 ซึ่ง มีโครงสร้างแตกต่างจาก พ.ร.บ.งบประมาณรายจ่ายประจำปีงบประมาณ พ.ศ. 2564 ที่มีจำนวน 7 หมวด โดยในปีงบประมาณ 2565 ได้เพิ่มอีก 2 หมวด ได้แก่ หมวด 8 งบประมาณรายจ่ายเพื่อชดใช้เงินคงคลัง และหมวด 9 งบประมาณรายจ่ายเพื่อชดใช้เงินทุนสำรองจ่าย เนื่องจากมีการตั้งงบประมาณรายจ่ายไว้